Държавен вестник, бр. 30, 2020 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  30
ПОСТАНОВЛЕНИЕ № 51 
ОТ 26 МАРТ 2020 Г.
за извършване на промени на утвърдените със 
Закона за държавния бюджет на Република 
България за 2020 г. максимални размери на 
ангажиментите за разходи, които могат да 
бъдат поети през 2020 г., и на максималните 
размери на новите задължения, които могат 
да бъдат натрупани през 2020 г. по бюджета 
на Държавна агенция „Държавен резерв и 
военновременни запаси“
МИНИСТЕРСКИЯТ СЪВЕТ
П О С Т А Н О В И :
Чл. 1. Увеличава утвърдените показате­
ли по чл. 40, ал. 3 от Закона за държавния 
бюджет на Република България за 2020 г. за 
максималните размери на ангажиментите за 
разходи, които могат да бъдат поети през 
2020 г., и на максималните размери на новите 
задължения, които могат да бъдат натрупани 
през 2020 г. от Държавна агенция „Държа­
вен резерв и военновременни запаси“, с
246 000 000 лв.
Чл. 2. Председателят на Държавна аген­
ция „Държавен резерв и военновременни 
запаси“ да извърши съответните промени по 
бюджета на Държавна агенция „Държавен 
резерв и военновременни запаси“ за 2020 г. 
и да уведоми министъра на финансите.
Заключителни разпоредби
§ 1. Постановлението се приема на осно­
вание чл. 75 от Закона за държавния бюджет 
на Република България за 2020 г.
§ 2. Изпълнението на постановлението се 
възлага на председателя на Държавна агенция 
„Държавен резерв и военновременни запаси“.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
2715
ПОСТАНОВЛЕНИЕ № 52 
ОТ 26 МАРТ 2020 Г.
за одобряване на промени по бюджета на 
Министерството на икономиката за 2020 г. 
във връзка с увеличаване капитала на тър­
говско дружество
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява промени по бюдже­
та на Министерството на икономиката за 
2020 г. за допълнителни плащания в частта 
на финансирането на бюджетното салдо за 
сметка на централния бюджет в размер до 
700 000 000 лв. за увеличаване капитала на 
„Българска банка за развитие“ – АД, София, 
като средствата ще бъдат предоставяни на 
етапи в зависимост от нуждите за изпълнение 
на мерките за подпомагане на икономиката 
във връзка с епидемията от COVID-19 и 
предвиденото за това увеличаване на капи­
тала на банката.
(2) Средствата от увеличаването на капи­
тала на „Българска банка за развитие“ – АД, 
да се използват за изпълнение на мерки за 
подпомагане на икономиката във връзка с 
епидемията от COVID-19, в т.ч. за издаване 
на портфейлни гаранции към банките, които 
да им позволят да предоставят по-гъвкави 
условия за бизнес кредити за определен пе­
риод при определени условия и индивидуална 
преценка на всеки конкретен случай. 
(3) Мерките за подпомагане на иконо­
миката по ал. 2 и механизмът за тяхното 
изпълнение се приемат с решение на Ми­
нистерския съвет по предложение на ми­
нистъра на икономиката след получаване 
на положително решение от Европейската 
комисия или на решение, че помощта не 
е държавна помощ по смисъла на чл. 107, 
ал. 1 от Договора за функционирането на 
Европейския съюз.
Чл. 2. Министърът на икономиката да 
извършва съответните промени по бюдже­
та на Министерството на икономиката за 
2020 г. на фактическа основа и да уведомява 
министъра на финансите.
Чл. 3. Министърът на финансите да из­
вършва произтичащите от чл. 2 във връзка 
с чл. 1 промени по централния бюджет за 
2020 г.
Заключителни разпоредби
§ 1. Постановлението се приема на ос­
нование чл. 109, ал. 4, т. 1 от Закона за 
публичните финанси.
§ 2. Изпълнението на постановлението 
се възлага на министъра на икономиката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
2716
ПОСТАНОВЛЕНИЕ № 53 
ОТ 26 МАРТ 2020 Г.
за одобряване на допълнителен трансфер по 
бюджета на държавното обществено осигу­
ряване за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителен трансфер 
в размер 49 840 000 лв. по бюджета на дър­